26 aprilie 2023

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **în strada Unirii nr. 36, din localitatea Băicoi, județul Prahova:**

Ca urmare a unei avarii produse asupra sistemului de distribuție a gazelor naturale de către un terț ce efectua lucrări de săpătură mecanizată pe **strada Unirii nr. 36, din localitatea Băicoi, județul Prahova**, Distrigaz Sud Rețele a fost nevoită **să sisteze alimentarea cu gaze naturale** în această localitate astazi, **26 aprilie 2023, începând cu ora 11:45**.

În urma acestei opriri sunt afectați un număr de **1.791 de clienți casnici și non-casnici** situați pe străzile: Viilor, Florilor, Izlazului, Bator, Lacului, Victoriei, Luminei, Bucegi, Progresului, Baicului, Mărăști, Viilor, Ecaterina Teodoroiu, Popa Șapcă, Soarelui, Mihail Kogălniceanu, Viorelelor, Dâmboviței, Ceahlăului, 9 Mai, Unirii, Liliacului, Alexandru cel Bun, Tudor Vladimirescu, Toamnei, Cloșca, Garoafelor, Traian, Rarăului, Petrolului, Victoriei, Lacului, Viilor, Livede și Hagica, din localitatea Băicoi, județul Prahova.

Echipele Distrigaz Sud Rețele sunt la fața locului pentru a asigura remedierea defectului. Estimăm că reluarea alimentării cu gaze naturale a clienților afectați se va face în cursul zilei de astăzi, 26 aprilie 2023, **până în orele 17:00.**

După reluarea realimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru inconveniențele create clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*